KSLผลงานไตรมาส 4/58 ต่ำกว่าคาดเล็งปรับราคาเป้าหมายจากเดิม 5.3 บ.
KSL รายงานขาดทุนสุทธิ 273 ล้านบาทในไตรมาส 4/58 ขณะเดียวกันอยู่ระหว่างปรับราคาเป้าหมาย KSL จากเดิม 5.30 บาท (พีอี 12 เท่า) เพราะผลการดำเนินงานในไตรมาส 4/58 ต่ำกว่าคาดโดยเฉพาะในธุรกิจไฟฟ้า อย่างไรก็ตามราคาน้ำตาลโลกที่ฟื้นตัวน่าจะมีผลดีต่อธุรกิจน้ำตาลของ KSL ในปี 59 ปัจจุบันบริษัทขายน้ำตาลล่วงหน้าไปแล้ว 50% ของเป้าหมายการส่งออกในปี 59
29 ธ.ค. 2558

บล.โนมูระ พัฒนสิน ระบุในบทวิเคราะห์ (29 ธ.ค.) ว่า บริษัท น้ำตาลขอนแก่น จำกัด (มหาชน) หรือ KSL รายงานขาดทุนสุทธิ  273 ล้านบาทในไตรมาส 4/58 (เทียบกำไรสุทธิ 213 ลบใน ไตรมาส 4/57 และ 228 ลบ ในไตรมาส 3/58)  ต่ำกว่าคาด  (กำไรสุทธิ 158 ล้านบาท) เพราะ  GPM ต่ำกว่าคาดเกิดจากปริมาณขายไฟฟ้าต่ำกว่าคาด รวมทั้ง GPM ของน้ำตาลและไฟฟ้าต่ำกว่าคาด ขาดทุนสุทธิในไตรมาส 4/58  สิ้นสุดเดือนตุลาคม 58  แย่ลงเทียบช่วงเดียวกันของปีก่อน และเทียบไตรมาสก่อนหน้า เพราะโรงไฟฟ้าหยุดซ่อมบำรุงนานขึ้น ขณะที่ปริมาณส่งออกน้ำตาลมากขึ้น เทียบช่วงเดียวกันของปีก่อน และเทียบไตรมาสก่อนหน้า ทำให้มีค่าใช้จ่ายในการส่งออกมากขึ้นแต่ GPM ไม่เพิ่มขึ้นเนื่องจากตกลงซื้อขายไปแล้วราคาที่ต่ำ
กำไรสุทธิปี 58 ลดลง 50%เทียบช่วงเดียวกันของปีก่อนเพราะการลดลงของธุรกิจน้ำตาลในประเทศมีกำไรลดลง 18% ธุรกิจไฟฟ้ามีกำไรลดลง 21% ธุรกิจเอทานอลมีกำไรลดลง 10% รวมทั้งธุรกิจน้ำตาลในลาวและกัมพูชามีขาดทุนเพิ่มขึ้น
ขณะเดียวกันอยู่ระหว่างปรับราคาเป้าหมาย KSL จากเดิม 5.30 บาท (พีอี 12 เท่า) เพราะผลการดำเนินงานในไตรมาส 4/58 ต่ำกว่าคาดโดยเฉพาะในธุรกิจไฟฟ้า อย่างไรก็ตามราคาน้ำตาลโลกที่ฟื้นตัวน่าจะมีผลดีต่อธุรกิจน้ำตาลของ KSL ในปี 59 ปัจจุบันบริษัทขายน้ำตาลล่วงหน้าไปแล้ว 50% ของเป้าหมายการส่งออกในปี 59